ସାକିଟୁଜୁମାବ ଗୋଭିଟେକାନ

ସାକିଟୁଜୁମାବ ଗୋଭିଟେକାନ, ଏକ ବିକ୍ରୟ ନାମ ଟ୍ରୋଡେଲଭି, ହେଉଛି ଏକ ଔଷଧ ଯାହା ତ୍ର-ବିଯୁକ୍ତାତ୍ମକ ସ୍ତନ କର୍କଟ (ଟ୍ରିପଲ୍-ନେଗେଟିଭ୍ ସ୍ତନ କର୍କଟ) ଏବଂ ୟୁରୋଥେଲିଆଲ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ କର୍କଟ ବ୍ୟାପି ଯାଇଥାଏ ଏବଂ ଅନ୍ୟାନ୍ୟ ଚିକିତ୍ସା ବିଫଳ ହୋଇଥାଏ । ଏହା ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ନିମ୍ନ ନିଉଟ୍ରୋଫିଲ୍ ସ୍ତର, ତରଳ ଝାଡ଼ା, ଥକ୍କା, ସ୍ୱଳ୍ପ ଲୋହିତ ରକ୍ତ କଣିକା, ବାନ୍ତି, କେଶ ଝଡ଼ିବା, କୋଷ୍ଠକାଠିନ୍ୟ, ଅରୁଚି, ରାସ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନୁର୍ବରତା ଏବଂ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ  ଟ୍ରୋପ-୨-ନିର୍ଦ୍ଦେଶିତ ( TROP-2-directed) ଆଣ୍ଟିବଡି ଯାହା ଟୋପୋଆଇସୋମରେଜ ଇନହିବିଟର ସହିତ ଯୋଡ଼ି ହୋଇ ରହିଛି । 

୨୦୨୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ କ୍ଷେତ୍ରରେ ବ୍ୟବହାର ପାଇଁ ସାକିଟୁଜୁମାବ ଗୋଭିଟେକାନ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଯୋଗାଣ ଅଭାବ ହେତୁ ଏହା ୟୁରୋପରେ ଉପଲବ୍ଧ ନୁହେଁ । ଏହାର ଚିକିତ୍ସା ପାଇଁ ୭୦ କିଲୋଗ୍ରାମ ବ୍ୟକ୍ତିଙ୍କ ପାଇଁ ୨୦୨୧ ସୁଦ୍ଧା ବର୍ଷକୁ ପ୍ରାୟ ୩୧୦,୫୦୦ ଡଲାର ଖର୍ଚ୍ଚ ହୋଇଥାଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ